કર્ણાટકમાં કોંગ્રેસ-જેડીએસની ગઠબંધન સરકાર રચાયા બાદ સત્તાનું શાસન હાલક-ડોલક થયા કરે છે. સત્તા પર મજબૂત પકડ ધરાવતા પૂર્વ સીએમ સિદ્ધારમૈયાની નારાજગી વર્તમાન સીએમ એચડી કુમારસ્વામીને ભારે પડી રહી છે. રાજકીય વર્તુળોમાં એવી ચર્ચા ચાલી રહી છે કે 5 જુલાઈના રજૂ થનાર બજેટ પૂર્વે કુમારસ્વામીની સરકાર ઉથલી શકે છે. હવે પ્રાપ્ત વિગતો મુજબ કેટલાક અસંતુષ્ટો સિદ્ધારમૈયાને મળવા એક મંત્રી સહિત કોંગ્રેસના 9 ધારાસભ્યો દક્ષિણ કન્નડ જિલ્લાના બેલતાનગડી પહોંચી રહ્યા છે. પૂર્વ સીએમનું વલણ જોતા એવું માનવામાં આવે છે કે આગામી દિવસોમાં રાજ્યમાં રાજકીય મોટા ઉલટ ફેર જોવા મળી શકે છે.